मत्तः परतरं नान्यत्...

श्लोकः 

मत्तः परतरं नान्यत्किञ्चिदस्ति धनञ्जय ।
मयि सर्वमिदं प्रोतं सूत्रे मणिगणा इव ॥ ७ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य सप्तमः(७) श्लोकः ।
पदच्छेदः
मत्तः परतरं नान्यत् किञ्चित् अस्ति धनञ्जय मयि सर्वम् इदं प्रोतं सूत्रे मणिगणाः इव ॥ ७ ॥

अन्वयः
धनञ्जय ! मत्तः अन्यत् किञ्चित् परतरं नास्ति । इदं सर्वं सूत्रे मणिगणाः इव मयि प्रोतम् ।

 शब्दार्थः 
धनञ्जय = अर्जुन !
मत्तः = परमेश्वरात्
परतरम् = उत्कृष्टतरम्
किञ्चित् = किमपि
अन्यत् = इतरत् वस्तु
न अस्ति = न विद्यते
इदम् = एतत्
सर्वम् = सकलम्
सूत्रे = तन्तौ
मणिगणाः इव = मणिसमूहाः इव
मयि = परमेश्वरे
प्रोतम् = योजितम् ।  	

 अर्थः 
धनञ्जय ! मदपेक्षया अन्यत् वस्तु किमपि उत्कृष्टतरं नास्ति । एतत् सर्वं तन्तौ मणिसमूहाः इव 	मयि योजितम् ।

बाह्यसम्पर्कतन्तुः

 07
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः